**579. Stjórnarfundur BSE 14.12.2020 Kl. 10.30**

Guðmundur Sturluson mætir í hádeginu. Aðrir stjórnarmenn mættir auk Hákonar 1. varamanns.

1. Frá síðasta stjórnarfundi sem haldinn var í lok september var ákveðið að blása aðalfund BSE af vegna Kórónuveirunnar sem herjað hefur á mannkynið á þessu ári. Stefnt að því að halda fund svo fljótt sem hægt er á komandi ári, þó veirustaðan stjórni nokkru um hvernig staðið verður að fundinum.
2. Farið yfir ársreikning BSE fyrir síðasta ár og hann undirritaður. Ársreikningur Bókvís ehf fyrir 2019 einnig lagður fram. Niðurstaða síðasta árs er hagnaður upp á 286.454 kr. Eigið fé er 136.578.052 kr.  
   Niðurstaða ársreiknings Bókvís ehf er jákvæð um 529.372 kr. Talsverð umræða um skuld Bókvís við BSE sem er 8,1 milljón. Stjórn mælir með að útseld vinna verði hækkuð um ca 1000 kr. á tímann í bókhaldi og stefnt að uppgjöri skuldar við BSE.
3. Jón Hlynur kom með 10 mán uppgjör fyrir BSE fyrir líðandi ár. Staðan er heldur lakari en á síðasta ári og hætt við að niðurstaðan verði eitthvað undir núlli, þó aukin verkefni sem BSE hefur tekið að sér á seinustu mánuðum ársins geti bjargað því. Þar er um að ræða úttekt á umsóknum um landgreiðslur og jarðabætur í N-Þingeyjarsýslu og samantekt á umsóknum til Bjargráðasjóðs vegna kals- og girðingatjóna.
4. Framkv.stjóri kynnti óskir frjótækna vegna styttingu vinnuvikunnar. Stytting þannig að hætt verði um hádegi á föstudögum sem verði útfært sem 2 frídagar í mánuði. Nokkrar umræður um laun frjótækna sem hafa hækkað talsvert umfram verðlag á síðustu árum og ekki talin rök fyrir hækkunum þegar sérkjarasamningur þeirra verður endurskoðaður, sem þarf að verða fljótlega þar sem hann er útrunninn fyrir nokkru.
5. BSE var með í umsögn BÍ og fl. um frumvarp um breytingu á tollalögum sem sent var í síðustu viku.
6. Rætt um fyrirhugaðar breytingar á félagskerfi bænda. Misjafnar skoðanir stjórnarmanna á þeim tillögum sem uppi eru. Ekki síst um tengingu félaga á héraðagrunni.   
   Samkvæmt tillögunum verða búgreinasambönd lögð niður, eða sameinuð BÍ og verða deildir innan heildarsamtakanna.  
     
   Fundi slitið um kl. 14.30  
   Sigurgeir B. Hr.